《又戏和正仲赋剪春罗》
宋代·舒岳祥

昔时剪彩聊为假，今见裁罗却是真。
叶底彩窠本机户。花边线草是鍼人。
独客书斋思拆补，静姝绣阁学缝纫。
晚花开遍幽畦草，石竹山丹及丽春。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。